stanford-oval/wikipedia huggingface dataset:
Marylandin yliopistojärjestelmä
Historia

Marylandin yliopistojärjestelmän historia juontaa juurensa sen vanhimmasta yksiköstä, Marylandin yliopistosta Baltimoressa. Vuonna 1807 Baltimoreen perustettiin Yhdysvaltain 5. lääketieteellinen oppilaitos (College of Medicine), ja vuonna 1812 sitä laajennettiin yliopistoksi perustamalla ja liittämällä yhteen kolme muuta collegea, jumaluusopillinen, oikeustieteellinen sekä filosofinen (Arts and Sciences).
Vuonna 1920 Marylandin maataloustieteellinen oppilaitos liitettiin Marylandin yliopiston Baltimoren yksikköön. Marylandin yliopistoon liitettiin myös kolme muuta oppilaitosta.
Vuonna 1988 perustettiin varsinainen Marylandin yliopistojärjestelmä (aluksi nimellä University of Maryland System), jossa yhdistettiin Marylandin yliopiston viisi kampusta ja 6 osavaltionyliopistoa ja collegea (Bowien, Coppinin, Frostburgin, Salisburyn ja Towsonin osavaltionyliopistot sekä Baltimoren yliopisto).
Marylandin yliopiston yksiköt

Marylandin yliopistojärjestelmään kuuluu nykyään 11 yliopistoa, kaksi tutkimuslaitosta ja kaksi alueellista koulutuskeskusta:
Marylandin yliopiston yksiköt > Yliopistot

Bowien osavaltionyliopisto
Coppinin osavaltionyliopisto
Frostburgin osavaltionyliopisto
Salisburyn yliopisto
Towsonin yliopisto
Baltimoren yliopisto
Marylandin yliopisto, Baltimore
Marylandin yliopisto, Baltimoren piirikunta
Marylandin yliopisto, College Park
Marylandin yliopisto Eastern Shore
Marylandin yliopiston University College
Marylandin yliopiston yksiköt > Tutkimuslaitokset

University of Maryland Center for Environmental Science
University of Maryland Biotechnology Institute
Marylandin yliopiston yksiköt > Alueelliset koulutuskeskukset

Universities at Shady Grove
University System of Maryland at Hagerstown
Mongolianhiirihaukka

| Mongolianhiirihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Buteo
Laji::  hemilasius
Kaksiosainen nimi
 Buteo hemilasius  (Temmnick & Schlegel, 1844) 
Katso myös
   Mongolianhiirihaukka Wikispeciesissä   Mongolianhiirihaukka Commonsissa 
Infobox OKNimi-testi OKIUCN-testi OK: 
Mongolianhiirihaukka (Buteo hemilasius) on aasialainen päiväpetolintu.
Koko ja ulkonäkö

Linnun pituus on 57–67 cm ja siipien kärkiväli 143–161 cm. Se muistuttaa suuresti arohiirihaukkaa, jonka alalajina sitä on joskus pidetty. Höyhenpuvun väritys voi vaihdella suuresti, yleensä lintu on hyvin tumma.
Esiintyminen

Mongolianhiirihaukat elävät Keski-Aasiassa Tienšanin itäosista ja Altailta Mongoliaan ja Mantšuriaan, ja sieltä eteläiseen Tiibetiin ja ehkä Himalajalle. Talvella niitä tavataan Korean niemimaalla, Pohjois- ja Keski-Kiinassa, Pohjois-Intiassa ja satunnaisesti Japanissa ja Iranissa sekä kerran Romaniassa. Sen elinympäristön ala on 100 000–1 000 000 neliökilometriä ja maailman populaatio on kooltaan 10 000–100 000 yksilöä. Lajia ei ole tavattu Suomessa.
Elinympäristö

Laji elää pääasiassa vuoristojen avomailla 1 000–4 000 metrin, joskus jopa 5 000 metrin korkeudella.
Ravinto

Mongolianhiirihaukan ravintona ovat pääasiassa pikkujyrsijät.
Kaliforniansalamanteri

| Kaliforniansalamanteri |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Vesiliskot Salamandridae
Suku::  Kaliforniansalamanterit Taricha
Laji::  torosa
Kaksiosainen nimi
 Taricha torosa  (Rathke in Eschscholtz, 1833) 
Katso myös
   Kaliforniansalamanteri Wikispeciesissä   Kaliforniansalamanteri Commonsissa 
Infobox OKNimi-testi OKIUCN-testi OK: 
Kaliforniansalamanteri (Taricha torosa) on Pohjois-Amerikan länsiosissa elävä salamanterilaji.
Koko ja ulkonäkö

Kaliforniansalamanteri voi saavuttaa jopa 20 cm:n pituuden. Lajin selkäpuoli on punertavan ruskea ja vatsapuoli on oranssi. Silmät ovat keltaiset ja silmäluomet kellertävän vaaleat.
Ulkonäöltään kaliforniansalamanteri on hyvin samannäköinen kuin sukulaisensa länsirannikonsalamanteri.
Levinneisyys

Kaliforniansalamanteri elää nimensä mukaisesti luonnonvaraisena Pohjois-Amerikan länsirannikolla Kaliforniassa.
Elintavat

Kaliforniansalamanteri asustaa metsien pohjakerroksissa ja niityillä. Keväisin laji siirtyy kutulammelle lisääntymistä varten. Yksilöstä riippuen laji viihtyy suurimman osan ajastaan joko maalla tai vedessä.
Ravinto

Muiden salamantereiden tapaan kaliforniansalamanterin ruokavalio koostuu pienistä selkärangattomista.
Lemmikkieläimenä

Suomessa kaliforniansalamantereita on harvoin myynnissä eläinkaupoissa, mutta Keski-Euroopassa ja Amerikassa niitä pidetään terraariossa melko yleisesti. Kaliforniansalamanterin terraarion tulisi olla vähintään 80 × 40 cm:n kokoinen. Terraario sisustetaan sen mukaan, viihtyykö yksilö enemmän vedessä vai maalla. Kaliforniansalamanterin terraariossa tulee aina olla vesialue, jonne eläin mahtuu kokonaan. Vettä täytyy vaihtaa päivittäin, salamanterin herkän ihon vuoksi. Sopiva lämpötila on noin 18–21 astetta, joka voi laskea muutaman asteen yöllä. Jos kaliforniansalamanteri viettää suurimman osan ajastaan maalla, tulisi terraariota sumuttaa päivittäin.
Aiheesta muualla

Sammakkolampi (Arkistoitu – Internet Archive)
Caudata Culture (englanniksi)
Mecklenburg (suku)

Mecklenburgien vaakuna
Mecklenburg on pohjoissaksalainen ruhtinassuku, joka hallitsi alueitaan pitkään jo keskiajalla.
Alkuperä

Suku oli alkujaan slaavilaisen vendiheimon obotriittien päällikkösukuna. Suvun eräät jäsenet sopeutuivat saksalaistamiseen ja saksalaisvalloitukseen, kun etenkin Henrik Leijona liitti vendien asuma-alueita kiinteästi saksalaiseen valtapiiriin. Näin he säilyttivät heimopäällikkyytensä, joskaan eivät slaavilaista identiteettiään eivätkä vanhaa kulttuuriaan, ja muuntuivat saksalaisiksi feodaaliherroiksi. Eräs Mecklenburgin suvun jäsen meni naimisiin herttua Henrik Leijonan äpärätyttären kanssa.
Ruotsin kruunun tavoittelu

Mecklenburgin herttuat ajoivat etenkin 1300-luvulla vaatimuksia Ruotsin kuninkuuteen. Mecklenburgin herttua polveutui kahdesta eri naisesta, joihin ainakin myöhemmät kronikat liittävät ruotsalaisen, kuninkaallisen sukuperän, ja oli näiden pääperillinen.
Herttua Henrik II:n isän isoäiti oli skandinaavinen aatelisnainen Kristiina, josta tuli Henrik Borwin II:n (k. 1226) vaimo. Kristiinan väitettiin olevan kuningas Sverker nuorempi eräs tytär. (Sinänsä, ruotsalaiset lähteet kertovat Sverker II:lla olleen yksi poika, Juhana, ja yksi tytär, Helena, joka meni naimisiin ruotsalaisen aatelismiehen kanssa. Sen useampia lapsia ei näytä löytyvän aikakauden ruotsalaisista lähteistä. Kristiinasta tuli Juhana I:n äiti. Juhanan poika oli Henrik I ja tämän poika oli Henrik II.
Henrik II:n äidinäiti oli skandinaavinen aatelisnainen Marianna, josta tuli Pommerin Barnim I:n (k. 1278, Wolgastin alueen herra) ensimmäinen vaimo. Mariannan väitetään olevan Ruotsin Eerik X:n ja tämän vaimon Rikissa Tanskalaisen eräs tytär (tiedot Eerik X:n useimmista tyttäristä ovat niukkoja, eikä ruotsalaisissa lähteissä ole kunnon tietoja edes heidän täsmällisistä nimistään, avioliitoistaan tai kohtaloistaan.) Pommerin herttuan vaimolla Mariannalla oli vain yksi eloonjäänyt lapsi, tytär Pommerin Anastasia, josta tuli Henrik I:n (k. 1302) vaimo ja Henrik II:n äiti.
1300-luvulle tultaessa Sverkerin suku oli ollut jo pitkään sammuneena (vuodesta 1222), ja menettänyt valtaistuimen Eerik XI:lle. Myös Eerik X:n miespuolinen suku oli sammuneena (vuodesta 1250) ja kun (mahdollisesti nuorimman) tyttären Ingeborgin aviomies Birger jaarli syrjäytti hänen muut tyttärensä, tämä kun oli varmistanut kruunun omille pojilleen.
Mecklenburgin herttuat toki myötävaikuttivat esiäitiensä väitetyn kuninkaallisen ruotsalaisen verenperinnön leviämiseen tarustoissa ja käyttivät niitä kuninkuustavoitteidensa perusteluina.
Valtaistuintavoittelusta tuli totta yhden hallituskauden ajaksi: Mecklenburgin Henrik II:n poika herttua Albrekt II (1318–79) meni naimisiin sukulaisnaisensa, Skandinaavisen perijättären Norjan ja Ruotsin Eufemian (1317–1370) kanssa. Heidän poikansa Albrekt III riisti enoltaan Ruotsin kruunun ja nousi valtaistuimelle kuninkaana, Albrekt Mecklenburgilainen (1363–1389).
Aiheesta muualla

Kuvia tai muita tiedostoja aiheesta Mecklenburg (suku) Wikimedia Commonsissa
Murtamaton linnake

| Murtamaton linnake> Digital Fortress |
| --- | --- |

Alkuperäisteos
Kirjailija:  Dan Brown
Kieli:  englanti
Genre:  teknotrilleri
Kustantaja:  St. Martin’s Press
Julkaistu:  1998
ISBN:  0-312-18087-X
Suomennos
Suomentaja:  Raimo Salminen
Kustantaja:  WSOY
Julkaistu:  2007
Ulkoasu:  sidottu
Sivumäärä:  389
ISBN:  978-951-0-31692-4
Löydä lisää kirjojaKirjallisuuden teemasivulta
Murtamaton linnake (engl. Digital Fortress) on Dan Brownin esikoisromaani, joka julkaistiin vuonna 1998 ja suomeksi vuonna 2007. Suomessa, kuten myös monissa muissa maissa, teos julkaistiin vasta Brownin kansainvälisen läpimurron Da Vinci -koodin jälkeen.
Juoni

Teos sijoittuu digitaalisen tiedustelun maailmaan. NSA:n, Yhdysvaltain kansallisen turvallisuuspalvelun hallussa on TRANSLTR, kolmella miljoonalla mikroprosessorilla varustettu hypertietokone, joka kykenee murtamaan koodin kuin koodin minuuteissa. Virallisesti TRANSLTR:a ei ole olemassa.
Kryptologi Susan Fletcher hälytetään lauantaina töihin tutkimaan uutta kryptauskoodia, jonka kanssa jopa TRANSLTR on polvillaan. Koodin takana on entinen NSA:n työntekijä Ensei Tankado, joka on antanut uhkavaatimuksen. Jos NSA ei myönnä TRANSLTR:n olemassaoloa, koodi annetaan vapaasti internetiin kaikkien ladattavaksi. Tämä tekisi tiedustelupalvelun voimattomaksi. Aikaa on vain muutama tunti.
Vastaanotto

Ilja Rautsi kirjoitti Tähtivaeltaja-lehdessä, että kirjan juoni on sattumien varaan huterasti rakennettua roskaa. Lyhyet luvut luovat vaikutelman, että lukemisen sijaan harrastaisi kanavasurffailua.
Aiheesta muualla

Niemelä, Kyösti: Valokeilassa: Luen sitä tiedon vuoksi. Ylioppilaslehti 7/2007.
Musiikkivuosi 1986

Musiikkivuosi 1986 käsittelee vuoden 1986 tärkeitä musiikkitapahtumia, uutisia ja julkistuksia.
Julkaisuja

Metallican kolmas albumi Master of Puppets julkaistiin
2 Live Crew’n esikoisalbumi The 2 Live Crew Is What We Are julkaistiin
Bananaraman albumi True Confessions julkaistiin
Cameon albumi Word Up! julkaistiin
Egyptian Loverin albumi One Track Mind julkaistiin
Peter Gabrielin albumi So julkaistiin
Kool Moe Deen esikoisalbumi Kool Moe Dee julkaistiin
Lyle Maysin esikoisalbumi Lyle Mays julkaistiin
Missing Personsin kolmas albumi Color in Your Life julkaistiin
Slayerin albumi Reign in Blood julkaistiin
Nenan neljäs ja viimeinen albumi Eisbrecher julkaistiin
Run–D.M.C:n albumi Raising Hell julkaistiin
Status Quon albumi In the Army Now julkaistiin
Kilpailuja

Eurovision laulukilpailu 1986
Musiikkivuosi 1993

Musiikkivuosi 1993 käsittelee vuoden 1993 tärkeitä musiikkitapahtumia, uutisia ja julkistuksia.
Julkaisuja

The Conscious Daughtersin esikoisalbumi Ear to the Street julkaistiin
Dark Tranquillityn esikoisalbumi Skydancer julkaistiin
Sentencedin albumi North from Here julkaistiin
Kilpailuja

Eurovision laulukilpailu 1993
Módi (Póros)

| --- | --- |
Muut nimet:  Liontári (Λιοντάρι)
Sijainti:  37°30′36″N, 23°31′50″E, Póros Saaret, Attika Kreikka
Saariryhmä:  Argo-Saroniset saaret
Vesialue:  Saroninlahti
Merialue:  Egeanmeri, Välimeri
Pinta-ala:  0,13 km²
| --- | --- |
Asukasluku:  0
Luokitus:  Luetteloitu arkeologinen kohde Kreikassa 
muokkaa - muokkaa wikitekstiä - muokkaa Wikidataa
Módi (kreik. Μόδι) eli Liontári (Λιοντάρι) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Póroksen saaren itäpuolella. Saaren pinta-ala on noin 0,13 neliökilometriä ja se on asumaton (vuonna 2011). Hallinnollisesti Módi kuuluu Póroksen kuntaan, Saarten alueyksikköön ja Attikan alueeseen.
Saaren vesissä on tehty meriarkeologisia tutkimuksia, joissa on löydetty muun muassa mykeneläisaikaisen laivan hylky.
Mustalampi (Saarijärvi, Hoikankylä)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°34′49″N, 25°20′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  oja Kallinlampeen 
Järvinumero:  14.651.1.005
Mittaustietoja
Pinnankorkeus:  180,4 m  
Pituus:  290 m  
Leveys:  180 m  
Rantaviiva:  0,802 km  
Pinta-ala:  2,321 ha  
Tilavuus:  0.000058 km³ 
Keskisyvyys:  2,48 m  
Suurin syvyys:  4,5 m  
Saaria:  1 
 fiMustalampi 
Mustalampi  on Keski-Suomessa Saarijärvellä  Hoikankylän lähellä sijaitseva lampi.
Maantietoa

Lampi on 290 metriä pitkä, 180 metriä leveä, ja sen pinta-ala on 2,3 hehtaaria. Lammella on kartan mukaan yksi saari. Lammen tilavuudeksi on saatu 57 500 kuutiometriä. Sen keskisyvyys on 2,5 metriä ja suurin syvyys on 4,5 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Lanneveden alueeseen (14.651) se kuuluu. Lammen vedenpinnan korkeus on 180,4 metriä mpy.
Maserati

| Maserati S> p.A. |
| --- | --- |

Perustettu:  1. joulukuuta 1914
Perustaja:  Alfieri Maserati
Toimitusjohtaja:  Davide Grasso
Kotipaikka:  Modena, Italia
Toimiala:  autoteollisuus
Tuotteet:  henkilöautot
Henkilöstö:  1 100
Emoyhtiö:  Stellantis
Kotisivu:  www.maserati.com
Infobox OKVirheellinen NIMI-arvo: 
Maseratin logo
Vuosimallin 1967 Maserati Ghibli
Maserati Coupe
Maserati Spyder yrityksen 90-vuotisnäyttelyssä
Maserati on italialainen henkilöautojen valmistaja, jonka perustivat Maseratin veljekset Alfieri, Bindo, Ettore ja Ernesto 1. joulukuuta vuonna 1914 Bolognassa. Nykyään yhtiön pääkonttori sijaitsee Modenassa, ja sen omistaa Stellantis. Maseratin tunnus pohjautuu Bolognassa sijaitsevan Neptunuksen suihkulähteen atraimen kolmikärkeen.
Maserati osallistui 1950-luvulla Formula 1 -sarjaan. Se on osallistunut Formula E-sarjaan kaudesta 2022–2023 alkaen nimellä Maserati MSG Racing.
Maseratin edustajana Suomessa toimi helsinkiläinen Auto-Trident Oy jonkin aikaa 1980- ja 1990-luvuilla. Suomen ajoneuvorekisterissä oli vuoden 1999 lopussa 29 Maserati-autoa vuosimallista 1961 lähtien.
Mallit

Maserati A6 1500, (A6G 1500, A6G 2000, A6GCS Berlinetta)
Maserati 3500GT, (Vignale Spyder, 3500GTI)
Maserati 5000GT
Maserati 2.24v, 222, 228, 228i
Maserati 420, 420S, 420i, 420Si, 422, 425, 430, 430 4V, 4.18v, 4.24v
Maserati 3200, (GT, GT Modena)
Maserati 4200, (GT, Coupe)
Maserati Barchetta Stradale
Maserati Biturbo, (i, Si, S, II, IIS)
Maserati Bora
Maserati Coupe, ('124', Coupé GT & Cambiocorsa)
Maserati Ghibli, (Spyder, Ghibli GT, Ghibli Primatist, Ghibli Cup)
Maserati Indy
Maserati Karif
Maserati Khamsin
Maserati Kyalami
Maserati Levante
Maserati Merak (SS, 2000)
Maserati Mexico
Maserati Mistral, (Coupe, Spider)
Maserati MC12, (Corsa)
Maserati Racing
Maserati Royale
Maserati Sebring
Maserati Shamal
Maserati Spyder, (i, i '90, Series III, GT & Cambiocorsa)
Maserati Quattroporte
Maserati Quattroporte I
Maserati Quattroporte II
Maserati Quattroporte III
Maserati Quattroporte IV
Maserati Quattroporte V
Maserati Quattroporte VI
Maserati GranTurismo
Maserati GranCabrio
Maserati Ghibli (2013)
Prototyypit

Boomerang
Simun
Kubang
Mustalampi (Rautalampi, Mehtiö)

| Mustalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°28′35″N, 26°48′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Mehtiönkoskeen 
Järvinumero:  14.718.1.104
Mittaustietoja
Pinnankorkeus:  126,2 m  
Pituus:  160 m  
Leveys:  90 m  
Rantaviiva:  0,454 km  
Pinta-ala:  0,887 ha  
Suurin syvyys:  13,2 m  
Saaria:  ei saaria 
 fiMustalampi 
Mustalampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 160 metriä pitkä, 90 metriä leveä, ja sen pinta-ala on 0,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 126,2 metriä mpy.
Mustalampi (Rovaniemi, Sonka)

| Mustalampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°46′57″N, 25°00′09″E
Vesistöalue ja valuma-alueen tietoja
Laskujoki:  Mustalamminoja 
Järvinumero:  67.967.1.003
Mittaustietoja
Pinnankorkeus:  186,4 m  
Rantaviiva:  0,573 km  
Pinta-ala:  1,665 ha  
Saaria:  ei saaria 
 fiMustalampi 
Mustalampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Nuasjärven valuma-alueeseen (67.967) se kuuluu. Lammen vedenpinnan korkeus on 186,4 metriä mpy.
Mustalampi (Saarijärvi, Mikonperä)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°41′01″N, 24°57′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskujoki:  suo-oja 
Järvinumero:  14.626.1.003
Mittaustietoja
Pinnankorkeus:  190,6 m  
Pituus:  190 m  
Leveys:  100 m  
Rantaviiva:  0,447 km  
Pinta-ala:  1,325 ha  
Saaria:  ei saaria 
 fiMustalampi 
Mustalampi  on Keski-Suomessa Saarijärvellä  Mikonperän lähellä sijaitseva lampi.
Maantietoa

Lampi on 190 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Sydänmaanpuron valuma-alueeseen (14.626) se kuuluu. Lammen vedenpinnan korkeus on 190,6 metriä mpy.
Myyrä

Myyrä voi tarkoittaa seuraavia asioita:
myyrät (Arvicolinae), nisäkkäiden alaheimo
kontiainen eli maamyyrä (Talpa europaea), eläinlaji
kontiaiset eli maamyyrät (Talpidae), nisäkkäiden heimo
myyrä, nimitys organisaatioon soluttautuneesta vakoojasta
Myyrä, Zdeněk Milerin animaatiohahmo
Myyrä, hahmo Disneyn Nalle Puh -sarjakuvissa ja -animaatioissa
Myyrä, Jari Tervon kirjoittama romaani
Myyrä, suomalainen tosi-tv-sarja
Myyrä, suomalainen rap-artisti
Myyrä, sukunimenä:
Jonni Myyrä (1892–1955), suomalainen keihäänheittäjä
Risto Myyrä  (1942–2023), suomalainen kiekonheittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Myyrä”, voi hakea sivunnimihaulla, laajalla sivunnimihaulla tai tekstihaulla.
Mi Reflejo

| Mi Reflejo Christina Aguilera |
| --- | --- | --- |

Studioalbumin tiedot
 Äänitetty : 1999-2000
 Julkaistu: 12. syyskuuta 2000
 Tuottaja(t): Sergio George, Rudy Perez
 Tyylilaji: latinopop
 Kesto: 42.32
 Levy-yhtiö: BMG U.S. Latin
Christina Aguilera muut julkaisut
| Christina Aguilera 1999 | Mi Reflejo 2000 | My Kind of Christmas 2000 |
Singlet albumilta Mi Reflejo
 ”Ven Conmigo (Solamente Tú)” Julkaistu: 8. elokuuta 2000  ”Pero Me Acuerdo de Ti” Julkaistu: joulukuuta 2000  ”Falsas Esperanzas” Julkaistu: 3. heinäkuuta 2001
Mi Reflejo on yhdysvaltalaisen laulajan Christina Aguileran toinen studioalbumi, jonka julkaisi BMG U.S. Latin 12. syyskuuta 2000. Kaupallisesti menestyneen debyyttialbuminsa Christina Aguilera (1999) jälkeen Aguilera levytti Mi Reflejon vuonna 2000. Se sisältää viisi espanjankielistä versiota aikaisemmalta albumilta ja lisäksi neljä uutta sekä kaksi cover-kappaletta. Rudy Pérez sovitti kappaleet sekä tuotti albumin.
Yhdysvalloissa Mi Reflejo pääsi ykköseksi listoilla Billboard Top Latin Albums ja Latin Pop Albums ja pysyi molempien kärjessä 19 viikkoa. Albumi oli maassa vuoden 2000 myydyin latinopop-albumi ja RIAA antoi sille kuusinkertaisen platinalevyn (latinokatetoriassa). Albumi oli albumilistojen kakkosena Argentiinassa ja Uruguayssa, ja sitä on myyty maailmanlaajuisesti noin kolme miljoonaa kappaletta. Yhdysvalloissa sitä on myyty yli 480 000 kappaletta.
Albumi oli Latin Grammy -ehdokkaana kategoriassa Best Female Pop Vocal Album ja Grammy-ehdokkaana kategoriassa Best Latin Pop Album.
Mi Reflejolta julkaistiin kolme singleä: ”Ven Conimgo (Solamente Tú)”, ”Pero Me Acuerdo de Ti” ja ”Falsas Esperanzas”.
Kappaleet

Genio Atrapado – 3.37 (säv. David Frank, Steve Kipner, Rudy Perez, Pamela Sheyne)
Falsas Esperanzas – 2.57
El Beso del Final – 4.41
Pero Me Acuerdo de Ti – 4.26
Ven Conmigo (Solamente Tú) – 3.11
Si No Hubiera Conocido – 4.50 (säv. Perez)
Contigo en la Distancia – 3.44 (säv. César Portillo DeLaLuz)
Cuando No Es Contigo – 4.10 (säv. Manuel Lopez, Perez)
Por Siempre Tú – 4.05 (säv. Perez, Diane Warren)
Una Mujer – 3.14 (säv. Shelly Peiken, Perez, Guy Roche)
Mi Reflejo – 3.37 (säv. Perez, Matthew Wilder, David Zippel)
Käännös suomeksi
Mutant Enemy Productions

| Mutant Enemy Productions |
| --- | --- |
Perustettu:  1996
Perustaja:  Joss Whedon
Avainhenkilöt:  Joss Whedon, Jane Espenson, Drew Goddard, Tim Minear, Marti Noxon, Jed Whedon
Kotipaikka:  Los Angeles, Kalifornia, Yhdysvallat
Tuotteet:  elokuvat televisiosarjat
Infobox OKNimi-testi OK: 
Mutant Enemy Productions on tuotantoyhtiö, jonka Joss Whedon perusti vuonna 1996 voidakseen tuottaa televisiosarjaansa Buffy, vampyyrintappaja. Yhtiö on tuottanut muutkin Whedonin luomat televisiosarjat, mukaan lukien Buffyn spin-off Angel, lyhytikäinen tieteis-western Firefly, tieteissarja Dollhouse ja Marvelin S.H.I.E.L.D. Agentit.
Televisiosarjojen lisäksi yhtiö on tuottanut internetmusikaalin Dr. Horrible’s Sing-Along Blog ja elokuvan The Cabin in the Woods.
Aiheesta muualla

Mutant Enemy Productions Internet Movie Databasessa (englanniksi)
Mihail Sturdza

Mihail Sturdza
Mihail Sturdza (1795 Iași – 1884) toimi Moldavian ruhtinaana vuosina 1834–1849.
Hän oli saanut koulutuksensa Iaşin korkeakoulussa, ja hän toi oppineita muista maista toimimaan opettajina Moldaviassa. Hänen aikanaan rakennettiin myös uusia teitä ja kehitettiin teollisuutta. Vuonna 1844 hän antoi asetuksen, joka vapautti maan romaniväestön orjuudesta, aiemmin he olivat olleet käytännössä kirkon tai maanomistajien orjia ja heitä ostettiin ja myytiin markkinoilla.  Vuonna 1848 hän torjui suunnitellun vallankumouksen ilman verenvuodatusta pidättämällä kaikki salaliittolaiset ja karkottamalla heidät maasta.